
REFERAT

privind aprobarea listelor de priorităţi pentru anul 2015,

 întocmite urmare solicitărilor și reconfirmărilor depuse de petenţi în cursul anului 2014, pe baza cărora se vor repartiza  locuinţele proprietate de stat, locuinţele sociale,  precum şi cele aflate în proprietatea privată a Primăriei Municipiului Timişoara  

          Locuinţele proprietate de Stat, locuinţele sociale, precum şi cele aflate în proprietatea privată a Primăriei Municipiului Timişoara care sunt în administrarea C.L.M.T. au fost repartizate în cursul anului 2014 şi până în prezent conform H.C.L.M.T. nr.349/2000, nr.372/2000 privind stabilirea criteriilor şi a metodologiei de repartizare a locuinţelor din fondul locativ de stat, precum şi cele sociale din municipiul Timişoara, persoanelor îndreptăţite  înscrise pe listele de priorităţi ale anului 2014, pe categorii de persoane prevăzute de hotărârile mai sus menţionate.

Prin H.C.L.M.T. nr.388/01.08.2014 s-au aprobat noi criterii-cadru pentru stabilirea ordinii de prioritate în soluţionarea cererilor de atribuire a unei locuinţe din fondul locativ de stat cât şi cele sociale, şi întocmirea unei singure liste de priorități. La stabilirea ordinii de prioritate s-au luat în considerare cererile depuse în cursul anului 2014 și cele depuse în anii anteriori pentru persoanele care au depus formularul de reactualizare a cererii. 

Astfel, s-a întocmit lista de priorități pentru anul 2015, în conformitate cu prevederile HCLMT nr.388/2014, pe această listă fiind încrise un număr de 536 persoane/familii.


Ca urmare, se impune aprobarea listei de priorități pentru anul 2015.

